Urbroj: 02-22--01-1

Požega, 07. 07. 2022.

Na temelju članka 42. Statuta Doma zdravlja Požeško slavonske županije, Odluke Ministarstva zdravstva od 03. svibnja 2022. godine, te odredbi Pravilnika o specijalističkom usavršavanju doktora medicine obiteljske medicine (Narodne novine, broj: 129/11, 129/12 i 120/13 i 31/17), Pravilnika o specijalističkim usavršavanju doktora medicine (Narodne novine, broj: 100/11, 133/11, 54/12. 49/13, 139/14, 6/15, 62/16, 69/16/ i 6/17) i Pravilnika o mjerilima za prijem specijalizanata (Narodne novine, broj: 154/08, 83/15), ravnatelj Doma zdravlja Požeško slavonske županije raspisuje:

**NATJEČAJ**

**ZA SPECIJALISTIČKO USAVRŠAVANJE ZDRAVSTVENIH RADNIKA IZ OBITELJSKE MEDICINE, GINEKOLOGIJE I OPSTETRICIJE, PEDIJATRIJE I MEDICINE RADA I SPORTA**

 Raspisuje se natječaj za upućivanje na specijalističko usavršavanje doktora medicine za potrebe Doma zdravlja Požeško slavonske županije i to za:

* Dvije specijalizacije iz obiteljske medicine
* Jednu specijalizaciju iz ginekologije i opstetricije
* Jednu specijalizaciju iz pedijatrije
* Jednu specijalizaciju iz medicine rada i sporta

Kandidat koji bude odabran za specijalističko usavršavanje, obvezan je provesti na radu u radnom odnosu u Domu zdravlja Požeško slavonske županije nakon završetka specijalizacije I položenog specijalističkog ispita najmanje onoliko godina koliko je trajala specijalizacija.

Na natječaj se mogu prijaviti kandidati koji ispunjavaju sljedeće uvjete:

• zdravstveni radnik sa završenim integriranim preddiplomskim i diplomskim studijem zdravstvenog usmjerenja - doktor medicine

• odobrenje za samostalan tad

Uz prijavu na natječaj kandidat je obvezan priložiti:

1. Životopis

2. Presliku diplome - potvrda o stručnoj spremi

3. Presliku uvjerenja o položenom stručnom ispitu

4. Presliku odobrenja za samostalan rad - licenca

5. Presliku položenih ispita na studiju

6. Presliku potvrda o prosjeku ocjena tijekom studija te duljini trajanja studija

7. Potvrda o aktivnom znanju stranog jezika

8. Dokaz o radnom iskustvu elektronički zapis ili potvrda o podacima evidentiranim u evidenciji Hrvatskog zavoda za mirovinsko osiguranje

9. Presliku domovnice

10. Dokaz o rezultatima psihološkog testiranja

11. Uvjerenje nadležnog suda da se protiv kandidata ne vodi kazneni postupak ne stariji od tri mjeseca od dana objave natječaja.

U svrhu utvrđivanja redoslijeda pristupnika - kandidata za odobrenje specijalizacije kandidati su uz zamolbu dužni priložiti presliku sljedećih dokumenata:

1. Presliku potvrde o statusu poslijediplomskog doktorskog studija

2. Presliku dokaza o postignutom znanstvenom stupnju

3. Presliku dokaz o nagradama za vrijeme studija

4. Popis objavljenih radova iz područja struke s naznakom mjesta i godina objave

5. Preslika ugovora o radu ako je pristupnik radio u primarnoj zdravstvenoj zaštiti i presliku ugovora o radu ako je pristupnik radio bez specijalizacije u bolničkoj zdravstvenoj ustanovi.

6. Presliku potvrde o sudjelovanju u Domovinskom ratu ako je pristupnik sudionik Domovinskog rata sukladno članku 8. Pravilnika

lzvornike dokumenata kojima dokazuju ispunjavanje uvjeta iz natječaja kandidati su obvezni predočiti Povjerenstvu na razgovoru.

Bodovanje i razgovor s Povjerenstvom za odabir kandidata obavit će se samo za kandidate koji su uz ponudu dostavili potpunu dokumentaciju.

Radni odnos sa odabranim pristupnikom zasniva se na neodređeno vrijeme.

Nepravodobne i nepotpune ponude neće se razmatrati.

Pristupnici moraju predati onoliko prijava i kompleta dokumentacije za koliko se grana specijalizacije natječu.

Sukladno članku 13. stavak 2. Zakona o ravnopravnosti spolova na natječaj se mogu javiti osobe oba spola.

Kriteriji za odabir kandidata utvrđeni su u Pravilniku o mjerilima za prijem specijalizanata (Narodne novine, broj: 83/15).

Poziv za razgovor s Povjerenstvom biti će upućen pristupnicima elektroničkom poštom.

Lista rezultata svih pristupnika biti će objavljena na oglasnoj ploči Doma zdravlja Požeško slavonske županije.

Odluka o izboru specijalizanata biti će javno objavljena na web stranici Doma zdravlja Požeško slavonske županije.

Dom zdravlja zadržava pravo poništenja natječaja bez obveze obrazlaganja svoje odluke i bez ikakve odgovornosti prema kandidatima.

Prijave na natječaj zaprimaju se u roku od 15 dana od dana objave natječaja u Narodnim novinama na adresu Dom zdravlja Požeško slavonske županije, Matije Gupca 10, 34000 Požega s naznakom za „natječaj - specijalizacija" u zatvorenoj omotnici.

Urbroj: 02-22-233-01/02

Požega, 07. 07. 2022. godine

 DOM ZDRAVLJA POŽEŠKO SLAVONSKE ŽUPANIJE

 Ravnatelj:

 Marijan Višaticki dipl.iur.